
ΑΡΙΘΜΟΣ ΦΥΛΛΟΥ 

1111 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Εγκριση τοπικού ρυμοτομικού σχεδίου στην εκτός σχεδίου πε¬ 
ριοχή Αρδάσσας, Ν. Κοζάνης. 1 

Καθορισμός ορίων οικισμού Περαταριά και επιβολή όρων και περιο¬ 
ρισμών δόμησης αυτού στο Ν. Λάρισας. 2 

Καθορισμός ορίων και όρων και περιορισμών δόμησης στους οικι¬ 
σμούς «ΚΑΛΛΙΠΟΛΗ, ΣΑΝΔΑΛΙ, ΔΥΤΙΚΟ», Ν. Πέλλας. .. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 3978 (1) 

Έγκριση τοπικού ρυμοτομικού σχεδίου στην εκτός σχεδίου περιοχή Αρδάσ¬ 
σας, Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 
' Εχοντας υπόψη: 

1. Το Ν.Δ. της 17.7.1923 για τα σχέδια πόλεων. 

2. Το Ν.Δ. 1018/1.1.1971 και τον Α.Ν, 314/1968 για τις αρμοδιότη¬ 
τες των Νομαρχών σε θέματα εγκρίσεως ή τροποποιήσεως σχεδίων πόλεων. 

3. Τα Β.Δ. 712/70, 677/71 και 198/72 για διοικητική απο¬ 
κέντρωση όπως ισχύουν σήμερα. 

4. Τη 19/1-8-/Β/9.9.1971 κοινή απόφαση των Υπουργών Προεδρίας 
Κυβερνήσεως και Εσωτερικών για την οργάνωση των Νομαργιών. 

5. Το Ν. 8/9.6.73 «περί ΓΟΚ». 

6. Το Ν. 1032/1980 για τη σύσταση του ΥΧΟΠ. 

7. Τις διατάξεις του άρθρου 26 του Ν. 1337/1983 όπως αντικατα- 
στάθηκε από το άρθρο 8 παράγρ. β του Ν. 1512/85. 

8. Το Π.Δ. της 2-4/14.5.1985 για τη μεταβίβαση αρμοδιοτήτων 
στους Νομάρχες για εγκρίσεις και τροποποιήσεις κ.λπ. 

9. Το Π.Δ. 183/86 (ΦΕΚ 70Α/5.6.86) για την έγκριση τροποποι¬ 
ήσεων και όρων δόμησης από τους Νομάρχες. 


Έχοντας ιδεί: 

Την απόφαση 25/1986 του Κοινοτικού Συμβουλίου Αρδάσσας με 
την οποία προτείνεται η έγκριση του τοπικού ρυμοτομικού Σχεδίου στην 
εκτός σχεδίου περιοχή Αρδάσσας και οι όροι και περιορισμοί δόμησης 
που αναφέρονται στην Τεχνική έκθεση του Τμ. Πολεοδομίας. 

β) Την από 8.7.86 τεχνική έκθεση του Πολεοδομικού Γραφείου Πτολε- 
μαϊδας στην οποία προτέίνσνται οι όροι και περιορισμοί δόμησης. 

γ) Την από 4.9.1986 εισήγηση του Τμήματος Πολεοδομίας 
και ΠΕ της Νομαρχίας μας για την έγκριση του τοπικού ρυμοτομι¬ 
κού σχεδίου στην εκτός σχεδίου περιοχή Αρδάσσας με σκοπό την., 
ανέγερση κτιριακών εγκαταστάσεων" από τη Δ/νση Γεωργίας για' 
τις ανάγκες του ΚΕΓΕ Αρδάσσας. 

δ) Τη σύμφωνη γνωμοδότηση του Νομαρχιακού Συμβουλίου ΠΕ. 
ΧΩ.Δ.Ε. της Νομαρχίας μας που διατυπώθηκε στο Ιο θέμα της 18ης 
Συνεδρίασης της 4.9.1986, αποφασίζουμε: 

Εγκρίνουμε το τοπικό ρυμοτομικό σχέδιο στην εκτός σχεδίου περιοχή 
Αρδάσσας με τους παρακάτω όρους και περιορισμούς δόμησης: 

α) Μεγίστη επιτρεπόμενη κάλυψη οικοπέδου 10%. 

β) Συντελεστής δόμησης οικοπέδου 0,2.. 

γ) Μέγιστος αριθμός ορόφων 2. 

δ) Μέγιστο επιτρεπόμενο ύψος 8,5 μ. 

ε) Μέγιστο ύψος μονόροφης οικοδομής 5,0 μ. 

στ) Ελάχιστες αποστάσεις των χτισμάτων από τα όρια του οικοπέδου 
15 μ. · 

ζ) Ανέγερση περισσότερων του ενός κτισμάτων σε ένα οικόπεδο. 

η) Ύψος στέγης 2 μ., όπως φαίνεται στο σχετικό διάγραμμα της. 
Δ/νσης Γεωργίας θεωρημένο από 4.9.1986 και υπογεγραμμένο 
από τη Δ/νση Γεωργίας με ημερομηνία 4.6.86 και αποτελεί αναπό¬ 
σπαστο τμήμα της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Κοζάνη, 16 Σεπτεμβρίου 1986 
Ο Νομάρχης .. 

ΓΕΩΡΓΙΟΣ ΚΕΡΑΜΑΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 5165 (2) 

Καθορισμός ορίων οικισμού Περαταριά και επιβολή όρων και περιορι¬ 
σμών δόμησης αυτού στο Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
' Εχοντας υπόψη: 

1. Τις διατάξεις του από 24.4.1985 Π.Δ/τος (ΦΕΚ 181Δ/3.5. 
1985 ) «περί τρόπου καθορισμού ορίων οικισμού της Χώρας, κατηγο¬ 
ρίες αυτών και καθορισμός όρων και περιορισμών δόμησης». 

2. Τις διατάξεις του Ν. 1577/85 (ΦΕΚ 210 Α' /85) Περί ΓΟΚ. 

Τις προτάσεις των ιδιωτών μελετητών Μ ηχ/κών, στους οποίους ανατέ¬ 
θηκε σχετική μελέτη στα πλαίσια του προγράμματος των ανοιχτών πό¬ 
λεων, που αφορούν στον προσδιορισμό των ορίων των υπόψη οικισμών. 

3. Τις αποφάσεις μας 7049/30.10.85 και 2884/30.6.86 για την 
κατάταξη σε κατηγορίες και επιβολή ειδικών περιορισμών δόμησης 
των οικισμών του Νομού με πληθυσμό μέχρι 2.000 κατοίκους. 

4. Τα πληθυσμιακά στοιχεία της τελευταίας απογραφής του 
Κράτους βάσει δελτίων Ε.Σ.Υ.Ε. 

5. Την 262/10/86 γνωμοδότηση του Συμβουλίου Χ.Ο.Π. του Νομού. 

6. Την 42/1985 απόφαση του Κοινοτικού Συμβουλίου Ραψάνη, αποφα¬ 
σίζουμε: 

I. Καθορίζουμε τα όρια του οικισμού Περαταριά Κοινότητας Ραψάνης 
Επαρχίας Τυρνάβου του Ν.Λάρισας με στοιχεία 1,2,3, ... 23,1 όπως 
αυτά φαίνονται στο συνοδευτικό της παρούσας σχεδιάγραμμα με κλίμακα 
1:5.000, που αποτελεί αναπόπαστο μέρος της απόφασης αυτής και 
συντάχθηκε βάσει στοιχείων χαρτών και επιτόκου ελέγχου. 

II. Καθορίζουμε τους ακόλουθους γενικούς και ειδικούς όρους και περιορι¬ 
σμούς δόμησης. 


Α. Γενικοί όροι δόμησης: 

Εντός των ορίων του οικισμού Περαταριά θεωρούνται άρτια και 
οικοδομήσιμα τα γήπεδα που έχουν ελάχιστο εμβαδόν 400 τ.μ. 

Κατά παρέκλιση εντός των ορίων των οικισμών θεωρούνται άρτια 
τα γήπεδα με όποιο εμβαδόν είχαν στις 3.5.1985 ημέρα δημοσίευ¬ 
σης του από 24.4.1985 Π. Δ/τος. 

Β. Ειδικοί όροι δόμησης: 

α. Ως προς τα υλικά και τη μορφή των στοιχείων των κτισμάτων ισχύουν 
οι αναφερόμενοι στους πίνακες που συνοδεύουν την 3884/30.6.86 Από¬ 
φασή μας. 

β. Είναι υποχρεωτική η εξασφάλιση της συνέχειας των υφισταμένων 
ή εγκεκριμένων δρόμων του οικισμού. 

Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό διάγραμμα 
από το τμήμα Πολεοδομίας και Π.Ε. της Νομαρχίας ώστε να εξασφαλί¬ 
ζεται η συνέχεια των υπαρχόντων κοινόχρηστων χώρων και η δημιουρ¬ 
γία νέων κοινόχρηστων χώρων σύμφωνα με τα οριζόμενα στις διατάξεις 
της παρ. 1 του άρθρου 6 του από 24.4.1985 Π. Δ/τος. 

γ. Μέγιστη επιτρεπόμενη κάλυψη 60%, μέγιστος αριθμός ορό¬ 
φων 2, μέγιστο επιτρ. ύψος 7,5 μ. 

Κατά τα λοιπά ισχύουν τα οριζόμενα στο Π. Δ/γμα της 24.4,1985 
(ΦΕΚ 181 Δ/3.5.1985). 

Η απόφαση αυτή με το σχεδιάγραμμα οριοθέτησης του οικισμού 
που τη συνοδεύει να δημοσιευθεί στην Εφημερίδα της Κυβερνήσεως. 

Λάρισα, 12 Σεπτεμβρίου 1986 
Ο Νομάρχης 
ΑΠ. ΒΛΑΣΙΑΔΗΣ 

Αριθ. οίχ. 3723 ' ’ (3) 

Καθορισμός ορίων χαι όρων χαι περιορισμών δόμησης στους οικισμούς 
«ΚΑΛΛΙΠΟΛΗ, ΣΑΝΔΑΛΙ, ΔΥΤΙΚΟ», Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
' Εχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά 
’ Οργανα» και ειδικότερα τα άρθρα 24 και 27 αυτού. 

2. Τις διατάξεις του Ν. 3200/55 «περί διοικητικής αποκεντρώ- 
σεως» και ειδικότερα το άρθρο 37 αυτού. 

3. Τις διατάξεις του από 24.4.1985 Π.Δ. (ΦΕΚ 181Δ/3.5.85) για 
τον τρόπο καθορισμού ορίων οικισμών της Χώρας μέχρι 2000 κατοίκους, 
κατηγορίες αυτών και καθορισμός όρων και περιορισμών δόμησής τους. 

4. Τις προτάσεις των ιδιωτών μελετητών Μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων, που αφορούν στον προσδιορισμό των ορίων των υπόψη οικισμών. 

5. Την απόφασή μας με αριθ. 296/28.1.1985 για την κατάταξη 
των οικισμών του Ν. Πέλλας, που έχουν πληθυσμό κάτω από 2000 
κατοίκους σε κατηγορίες και καθορισμό ειδικών όρων δομήσεως. 

6. Τα πληθυσμιακά στοιχεία της τελευταίας απογροιφής της.απογραφής 

της ΕΣΥΕ. ί . 

7. Τις πράξεις γνωμοδοτήσεως του Συμβουλίου Χωροταξίας, Οικι¬ 
σμού και Περιβάλλοντος του Νομού με αριθμούς 95,86,100/86. 

8. Τις αποφάσεις των Κοινοτικών Συμβουλίων Καλλίπολης με αριθ. 
44/85 και 20/86 και Δυτικού με αριθ. 56/85. 

9. Τις διατάξεις του Ν. 1577/85 (ΦΕΚ 210/Α/85) ΓΟΚ/85, αποφα¬ 
σίζουμε: 

1. Καθορίζουμε τα όρια των οικισμών «Καλλίπολη, Σανδάλι, 
Δυτικό», του Νομού Πέλλας, όπως αυτά φαίνονται στα σχετικά 
πρωτότυπα τοπογραφικά διαγράμματα σε κλίμακα 1:5000, που 
συντάχθηκαν με βάση στοιχεία χαρτών και επιτόπου έλεγχο, θεωρή¬ 
θηκαν από τον Προϊστάμενο του τμήματος Πολεοδομίας και Πολεο- 
δομικών Εφαρμογών με την από 26.9.86 πράξη του και αποτελούν 
αναπόσπαστα μέρη της απόφασης αυτής. 

2. Καθορίζουμε τους ακόλουθους γενικούς και ειδικούς όρους και περιορι¬ 
σμούς δόμησης. 

2.1. Γενικοί όροι δόμησης: 

2.1.1. Μέσα στα όρια των οικισ,μών ισχύουν οι γενικοί όροι δόμησης 
που προβλέπονται από το Π.Δ. 24.4.85. 

2.1.2. Ελάχιστο εμβαδόν αρτιότητας των γηπέδων που βρίσκο¬ 
νται μέσα στο ήδη εγκεκριμένο σχέδιο τριακόσια (300) τ.μ. για 
όλους τους παραπάνω οικισμούς. 

2.1.3. Ελάχιστο εμβαδόν αρτιότητας των γηπέδων που βρίσκονται μέσα 

στα όρια των οικισμών αλλά έξω από τα εγκεκριμένα σχέδια για τους 
οικισμούς Καλλίπολη και Σανδάλι 500 τ.μ. για τον οικισμό Δυτικό 1.000 
τ.μ. ■■ 1 


2.1.4. Κατά παρέκκλιση μέσα στα παραπάνω όρια των οικισμών 
θεωρούνται άρτια τα γήπεδα με όποιο εμβαδόν είχαν στις 3.5.1985 
ημέρα δημοσίευσης του από 24.4.1985 Διατάγματος. 

2.2. Ειδικοί όροι δόμησης: 

Ειδικούς όρους δόμησης καθορίζουμε αυτούς που προβλέπονται από· 
την 296/28 Ιανουάριου 1986 απόφασή μας. 1 

3. Κατατάσσουμε τους οικισμούς στις εξής κατηγορίες: 

3.1. Ως προς τη θέση στον χώρο: 

ΚΑΛΛΙΠΟΛΗ: Ούτε περιαστικός, ούτε παραλιακός, ούτε τουριστικός. 

ΣΑΝΔΑΛΙ: Ομοίως. 

ΔΥΤΙΚΟ: Ομοίως. 

3.2. Ως προς τη δυναμικότητα: 

ΚΑΛΛΙΠΟΛΗ: Στάσιμος. 

ΣΑΝΔΑΛΙ: Στάσιμος. 

Δυτικό: Στάσιμος. 

3.3. Ως προς τον βαθμό διασποράς: 

ΚΑΛΛΙΠΟΛΗ: Διάσπαρτος. 

ΣΑΝΔΑΛΙ: Διάσπαρτος. 

ΔΥΤΙΚΟ: Διάσπαρτος. 

3.4. Ως προς τον βαθμό προστασίας σύμφωνα με την απόφαση 
296/28.1.86 απόφασή μας δηλ.: 

ΚΑΛΛΙΠΟΛΗ: Αδιάφορος. 

ΣΑΝΔΑΛΙ: Αδιάφορος. 

ΔΥΤΙΚΟ: Αδιάφορος. 

3.5. Ως προς το μέγεθος: 

ΚΑΛΛΙΠΟΛΗ: Μεσαίος. 

ΣΑΝΔΑΛΙ: Μικρός. 

ΔΥΤΙΚΟ: Μεσαίος. 

4.1. Πριν από οποιαδήποτε κατάτμηση οικοπέδων μέσα στα όρια 
των οικισμών θα πρέπει να θεωρείται το σχετικό τοπογραφικό διάγραμμα 
από το αρμόδιο Γραφείο ή Τμήμα Πολεοδομίας και Πολεοδομικών 
Εφαρμογών του Νομού, ώστε να εξασφαλίζεται η συνέχεια των υπαρχό¬ 
ντων και η δημιουργία νέων κοινοχρήστων χώρων με τα οριζόμενα στις 
διατάξεις της παρ. 1 του άρθρου 6 του Π.Δ. 24.4.85. 

4.2. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ. της 24.4.1985 (ΦΕΚ 
181/Δ/85). 

Η απόφαση αυτή μαζί με τα σχεδιαγράμματα οριοθέτησης των οικισμών 
που τη συνοδεύουν να δημοσιευθεί στην Εφημερίδα της Κυβερνήσεως. 

Έδεσσα, 29 Σεπτεμβρίου 1986 
Ο Νομάρχης 
ΝΙΚ. ΜΑΚΡΑΚΗΣ 





<:μ. ΠΟΜ^ΟΔΟΜΙί^-ΙΟ &ΦΛ.ΡΜΟΓΟ-Μ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

